Жалба, подадена на 24 ноември 2024 г. — Худавердян/Съвет
(Дело T-1116/23)
Език на производството: френски
Страни
Жалбоподател: Тигран Худавердян (Москва, Русия) (представители: T. Bontinck, F. Bélot, A. Guillerme и M. Brésart, адвокати)
Ответник: Съвет на Европейския съюз
Искания
Жалбоподателят моли Общия съд:
да обяви за незаконосъобразен критерия за включване, предвиден в член 1, параграф 1, буква д) и член 2, параграф 1, буква ж) от Решение 2014/145/ОВППС и в член 3, параграф 1, буква ж) от Регламент (ЕС) 2014/269, изменен съответно с Решение (ОВППС) 2023/1094 на Съвета от 5 юни 2023 г. за изменение на Решение 2014/145/ОВППС относно ограничителните мерки във връзка с действия, подкопаващи или застрашаващи териториалната цялост, суверенитета и независимостта на Украйна и с Регламент (ЕС) 2023/1089 на Съвета от 5 юни 2023 година за изменение на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, в частта, която се отнася до водещи бизнесмени, осъществяващи дейност в Русия, или бизнесмени, юридически лица, образувания или органи, осъществяващи дейност в икономически сектори, които осигуряват значителни източници на приходи на правителството на Руската федерация, отговорно за анексирането на Крим и дестабилизирането на Украйна,
да отмени
Решение (ОВППС) 2023/1767 на Съвета от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна, в частта в която се запазва името на жалбоподателя в списъка в приложението към него, като се изменят основанията за включването му в този списък, и
Регламент за изпълнение (ЕС) 2023/1765 на Съвета от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна, в частта, в която се запазва името на жалбоподателя в списъка в приложението към него, като се изменят основанията за включването му в този списък,
да осъди Съвета да заплати обезщетение за претърпените от жалбоподателя вреди в неокончателен размер от 1 000 000 евро,
да осъди Съвета да заплати съдебните разноски.
Основания и основни доводи
Жалбоподателят излага пет основания в подкрепа на жалбата, които по същество са идентични или сходни с тези по дело T-1105/23, Абрамович/Съвет.
____________